రాత్రి.
మన గ్రహంలో ఉన్న సగం జంతువులకు పైగా దాచే ఒక అంధకారపు ప్రపంచం.
ఇప్పటిదాకా, కెమెరాలు వాటి జీవితాలలోని ఒక చిన్ని భాగాన్ని మాత్రమే అందించాయి.
కానీ అత్యాధునిక సాంకేతిక పరిజ్ఞానంతో,
మనం రాత్రి సమయంలో కూడా పగలు చూసినట్టుగానే స్పష్టంగా చూడవచ్చు.
మానవ నేత్రం కన్నా వంద రెట్లు సున్నితంగా ఉండే కెమెరాల సాయంతో...
ఇప్పుడు మనం రాత్రి అందాన్ని...
రంగులలో చూడవచ్చు.
భూమికి చెందినవి కాదా అని అనిపించే ప్రకృతి దృశ్యాలు.
అంధకారంలో బయటకు వచ్చే వింత వింత జీవులు.
ఇదివరకు చూడని ప్రవర్తనలు.
భూగ్రహం యొక్క ఆఖరి అసలైన అరణ్యంలో
ఇప్పుడు మనం జంతువుల జీవితాలను గమనించవచ్చు.
రాత్రి.
నమీబియాలోని స్కెలిటన్ కోస్ట్ ప్రాంతంలో సూర్యుడు అస్తమిస్తున్నాడు.
టామ్ హిడ్లస్టన్ వ్యాఖ్యాతగా వ్యవహరించారు
ఇక్కడ ఆఫ్రికన్ ఎడారి, అట్లాంటిక్ మహాసముద్రం రెండూ కలుసుకుంటాయి.
ఇది నిర్జీవంగా ఉన్నట్టు కనిపిస్తుంది.
కానీ, ప్రతీ ఏడాది కొన్ని నెలల పాటు,
ఈ సముద్ర తీరాలు, సముద్రం నుండి వచ్చే యాత్రికులతో కిక్కిరిసిపోతాయి.
కేప్ ఫర్ సీళ్లు.
ప్రతీ వసంత కాలం, అయిదు లక్షలకు పైగా సీళ్లు ఇక్కడికి పిల్లలను పెంచడానికి వస్తుంటాయి.
అప్పుడే పుట్టిన పిల్లలను పెంచడానికి ఇది సరిగ్గా సరిపోయే చోటుగా అనిపిస్తుంది.
కేవలం కొన్ని వారాల వయస్సుగల,
ఈ పసి సీల్, ఇంకా దాని తల్లి మీదనే పూర్తిగా ఆధారపడుతుంది.
తొలి నాలుగు నెలల వరకు,
అది కేవలం క్యాలరీలు అధికంగా ఉన్న దాని తల్లి పాలనే తాగుతుంది.
కానీ ఆకలితో ఉన్న పిల్లకి పాలు ఇవ్వడమనేది బాగా అలసట తెప్పించేసే పని.
కాబట్టి, ఆహారం తినడానికి తల్లులు క్రమం తప్పకుండా సముద్రంలోకి వెళ్లాలి,
ఎక్కువ సందర్భాల్లో, దీనికోసం వాటికి కొన్ని రోజుల సమయం పడుతుంది.
నివాస స్థలంలో వాటి పిల్లలను...
ఒంటరిగా వదిలేసి వెళ్లిపోతాయి.
కానీ సాయంత్రం సురక్షితమైన సమయం కాదు.
రెండు బ్లాక్-బ్యాక్డ్ నక్కలు.
వాటిని రక్షించడానికి వాటి తల్లులు లేవు కనుక...
వాటి ప్రాణాలను అవే కాపాడుకోవాలి.
పదునైన పళ్ళే వాటి ఆత్మరక్షణ.
పగటి సమయంలో, సాధారణంగా సీల్ పిల్లలు నక్కలను తరిమేయగలవు.
కానీ చీకటి పడేకొద్దీ, పరిస్థితులు తారుమరవుతాయి.
చీకటి పడ్డాక, నక్కలు ఏమరపాటుగా ఉన్న క్షణాన హఠాత్తుగా దాడి చేయగలవు.
ఈ పసి పిల్లలకు, ఇది ఒక సుదీర్ఘపు కాళరాత్రి కానుంది.
చీకటి పడ్డాక ఈ తీరప్రాంతంలో జరిగే తంతును
ఇప్పటిదాకా మనం చూడలేకపోయాము.
కానీ ఆధునిక సాంకేతికత ఇప్పుడు...
ఇదివరకు ఎన్నడూ సాధ్యంకాని విధంగా దీన్ని రహస్యాలను బహిరంగపరిచే...
అవకాశాన్ని మనకి కల్పించింది.
చీకటి పడ్డాక తొలి ఘడియలలో, కాలనీలో గోలగోలగా ఉంటుంది.
ఆ గోలలో, ఒక ఒంటరి పిల్ల తన అమ్మ కోసం కేకలు వేస్తోంది.
కానీ పక్కనున్న పెద్ద సీళ్లు, దాన్ని బుజ్జగించే ప్రయత్నమే చేయవు.
కేప్ ఫర్ సీళ్లు, తమ పిల్లలను తప్ప వేరే వాటి పిల్లలను పట్టించుకోవు.
ఈ పిల్ల దాని జాగ్రత్తను అదే చేసుకోవాలి.
కానీ అదృష్టవశాత్తు, తీరం నిండా ఆహారం కోసం సముద్రంలోకి వెళ్లిన తల్లుల పిల్లలున్నాయి.
వెన్నెలలో, ఒక నర్సరీలాగా ఆ పిల్లలన్నీ ఒకే చోటుకు చేరుకుంటాయి.
సురక్షితంగా ఉండటానికి, ఆ పిల్లలకు ఇదే ఉత్తమమైన మార్గం.
రాత్రి వేళ, అవి జాగ్రత్త పడటానికి మంచి కారణం కూడా ఉంది.
తీరప్రాంతంలో, ఇసుకలో కూరుకుపోయిన ఓడ తాలూకు శిథిలం ఒకటి ఉంది.
అది ఆ తీరంలోని అతి భయంకరమైన నక్కల మందకి ఆవాసంగా మారింది.
వాటి ఆహారంలో 95 శాతానికి పైగా
ఒక్క సీల్ పిల్లలే ఉంటాయి.
ఈ భయంకరమైన ఊళలు, వేట ప్రారంభించాల్సిందిగా అన్నిటినీ ప్రేరేపించే పిలుపులు.
తొలిసారి చిత్రీకరించబడిన ఈ చిత్రీకరణలో,
రాత్రివేళ దాడి చేయడానికి బయలుదేరిన నక్కలను నైట్ కెమెరాలు అనుసరించాయి.
ఎదిగిన సీళ్లు పెద్దగా ఉంటాయి, వాటి మీద దాడి చేయడం కష్టం.
కాబట్టి, ఈ నక్కల మంద ఆ కాలనీ మధ్య భాగంలోకి చొరబడి, పిల్లల కోసం వెతకసాగాయి.
మన కళ్లకు...
సీల్ పిల్లలు చీకట్లో కనిపించవు.
కానీ నక్కలు చీకట్లో చాలా బాగా చూడగలవు...
దీని వల్ల అవి ఎలాంటి అవకాశాన్ని అయినా సద్వినియోగపరుచుకొగలవు.
ఒక పిల్ల నిద్రపోతోంది.
పెద్ద సీల్ పక్కనే ఉండటం వల్ల,
ప్రస్తుతానికి, నక్క వెనుకంజ వేసింది.
కానీ ఇంకో పిల్ల, సురక్షితమైన పిల్లల నర్సరీ నుండి పక్కకు వచ్చింది.
దీన్ని నక్కలు చూశాయి.
అది సముద్రంలోకి వెళ్తే తప్ప దాని ప్రాణాలు నిలువవు,
సముద్రంలోకి నక్కలు రాలేవు.
అదృష్టంకొద్దీ తప్పించుకోగలిగింది.
అలలకు దూరంగా...
ఎడారి నుండి ఒక వింత శబ్దం రావడం మొదలైంది.
పగటి వేళ సూర్యుని ప్రతాపం నుండి తలదాచుకొని,
రాత్రి చల్లబడ్డాక, కొన్ని చిట్టి ఎడారి జీవులు తమ కలుగుల నుండి బయటకు వస్తాయి.
ఒక మగ బార్కింగ్ గెకో ఆడ తోడు కోసం వెతుకుతోంది.
కానీ చీకట్లో, ఆ తోడును కనుక్కోవడం కష్టం.
అందుకని అది అరుస్తుంది.
ఈ ఆడ గెకోకి, తనకి వినబడే శబ్దం బాగా నచ్చింది.
కానీ తన చెలికాడి చెంతకి చేరాలంటే...
తన ప్రాణాన్ని ఫణంగా పెట్టాల్సి ఉంటుంది.
వైట్ లేడీ స్పైడర్.
ఇది గెకోలను వేటాడుతుంది...
దీని కాటులో భయంకరమైన విషం ఉంటుంది.
ఈ కటిక చీకట్లో, ఇది ఇసుకలోని ప్రకంపనల ఆధారంగా వేటాడవలసిన గెకోని గుర్తిస్తుంది.
అది సాలీడు అందుకోలేనంత వేగంతో ఉడాయించింది, ఇక సాలీడు తన కలుగులోకి వెళ్లిపోయింది.
బార్కింగ్ గెకోల విషయంలో, నచ్చిన తోడును చేరుకోవడమనేది ప్రమాదాలతో కూడుకున్నది.
కానీ ప్రమాదాలు ఉన్నా ఇది విజయవంతమైంది.
రాత్రివేళ, ఈ తీరప్రాంతంలో ఇంకా ఇతర రహస్యాలు దాగున్నాయి.
ఇసుక, కేవలం ఓడలను మాత్రమే మింగేయలేదు...
ఊర్లు ఊర్లనే మింగేసింది.
నిర్మానుష్యమైన పాత గనుల తవ్వకాల క్వార్టర్స్...
ఇక్కడ రాత్రి వేళ వింత వింత ఆత్మలు సంచరిస్తూ ఉంటాయి.
ఒక బ్రౌన్ హైనా, స్థానికులు దీన్ని ఒంటరి తోడేలు అని పిలుస్తుంటారు.
ఈ జంతువుల నిశాచర జీవితాలలోకి
మనం చూడగలగడం ఇదే తొలిసారి.
నిర్మానుష్యమైన కసీనో, ఒక చిన్న కుటుంబానికి ఆవాసంగా మారింది.
ఒక తల్లి...
యవ్వన ప్రాయంలోకి అడుగుపెట్టిన తన రెండు ఆడ పిల్లలు.
ఈ పిల్లలు ఈ రోజంతా ఏమీ తినలేదు.
వాటికి ఆకలిగా ఉంది.
బాగా చికాకుగా కూడా ఉంది.
రాత్రివేళ జరిగే ఈ వింత కొట్లాటనే మూతుల కుస్తీ అని పిలుస్తారు.
యువ హైనాలు, తమ బలాన్ని ఈ విధంగానే పరీక్షించుకుంటాయి.
అవి ఇలా కొట్టుకుంటుండగా, వాటికి ఆహారం తేవలసిన బాధ్యత వాటి తల్లి మీద ఉంది.
బ్రౌన్ హైనాలను, చనిపోయిన వాటిని తినే జంతువులుగా పరిగణిస్తారు.
కానీ ఈ తీరప్రాంతంలోని హైనాలు వేటాడటం కూడా నేర్చుకున్నాయి...
సీల్ పిల్లలను అన్నమాట.
ఇప్పుడు, తొలిసారిగా,
వేటాడటంలో వాటికి చీకటి ఎలా సహాయపడుతుందో మేము అందరికీ తెలియచేయగలము.
మా కెమెరాలు లేకపోతే...
ఈ చీకట్లో హైనాను చూడటం అసాధ్యం అయ్యుండేది.
నీడల మాటున దాగి ఉండి...
అది సీళ్ల వెంట పడదు...
సీళ్లే తన వద్దకి వచ్చేదాకా వేచి చూస్తుంది.
అవి సరిగ్గా అందనంత దూరంలో ఉన్నాయి.
కానీ పరిస్థితులు హైనాకు అనుకూలంగా మారనున్నాయి.
అర్థరాత్రి దాటి కొన్ని గంటలు గడిచాక,
సముద్రం నుండి పొగమంచు కమ్ముకొస్తుంది, అది వెన్నెలను అడ్డుకుంటుంది.
ఇప్పుడు సీళ్లకు హైనాల ఉనికిని పసిగట్టడం మరింత కష్టమవుతుంది.
తను బండ రాళ్ల మధ్య కనబడకుండా కూర్చొని...
వేచి చూస్తుంది.
ఎట్టకేలకు, ఒక పిల్ల తన కక్ష్యలోకి వచ్చింది.
హైనా శక్తివంతమైన దవళ్ళు సీల్ పిల్లని చంపేస్తాయి.
ఈ వేట, వెనువెంటనే అనవసరమైన వాటి దృష్టిని ఆకర్షిస్తుంది.
ఇప్పటికీ ఆహారం కోసం మొహం వాచి ఉన్న 20 నక్కలు, హైనాను చుట్టుముట్టేశాయి.
కానీ నక్కల మంద అంతా కలిసి వచ్చినా కూడా ఈ నిశాచర వేటాడే జంతువుకు పోటీ కాలేవు.
ఈ రాత్రికి వేట ముగిసింది.
సూర్యాస్తమయం ప్రారంభమవుతుండగా...
నక్కల మంద, తమ శిథిలమైన ఓడ ఆవాసానికి తిరిగి చేరుకుంటాయి.
కాలనీలోని సీళ్లన్నీ మేల్కొంటున్నాయి.
అన్నీ కలిసి ఒకే చోట ఉండటం వలన, చాలా వరకు రాత్రి తమ ప్రాణాలను కాపాడుకోగలిగాయి.
ఈ పిల్లకి, తెలిసిన పిలుపు వినిపిస్తోంది.
అమ్మ తిరిగి వచ్చేసింది.
ఎట్టకేలకు పిల్లకు పాలు దక్కాయి.
కొన్ని నెలల తర్వాత, ఈ పిల్లలు ఎదిగి, ఈ సముద్రతీరాలను వదిలి వెళ్లిపోయి...
తమ జీవితంలోని తదుపరి అధ్యాయాన్ని సముద్రంలో మొదలుపెడతాయి.
మళ్లీ నమీబియాలోని స్కెలిటన్ కోస్ట్ ప్రశాంతంగా మారిపోతుంది.
రాత్రి సమయాన భూమి
చీకట్లో చిత్రీకరించబడింది
రాత్రి సమయాన భూమి బృందానికి ఎదురైన అతి పెద్ద సవాలు,
అంత తేలిగ్గా దొరకని బ్రౌన్ హైనాను చిత్రీకరించడం,
దాని కోసం, వాళ్లు ఆ నిర్మానుష్యమైన ఊరికి వెళ్లే సాహసం చేయాల్సి వచ్చింది.
కొన్ని మైళ్ల దూరం దాకా మనం తప్ప మరో మనిషి జాడే లేదు.
కరీనా థామస్ సహాయక నిర్మాత
రాత్రి వేళ అది మరీ భయంకరంగా మారిపోతుంది.
ఒక పెద్ద హైనా వాళ్లకు ఎదురు వచ్చాక,
ఆ భయం ఒక్కసారిగా ఆకాశాన్ని అంటుకుంది.
చాలా దగ్గరగా ఉంది.
రాత్రి వేళ ఈ జంతువులు ఎలా ప్రవర్తిస్తాయో ఎవ్వరికీ తెలీదు,
హైనా శాస్త్రవేత్త అయిన డా. ఇంగ్రిడ్ వీసిల్ కి కూడా తెలీదు.
పగటి పూట హైనాలను గమనిస్తూ నేను ఎన్నో ఏళ్లు పరిశోధన చేశాను.
ఇంగ్రిడ్ వీసిల్ బ్రౌన్ హైనా పరిశోధనా ప్రాజెక్ట్
కానీ రాత్రి వేళల్లో వాటి ప్రవర్తన వేరుగా ఉండవచ్చు.
ఈ వీడియోని చూడాలని నాకు చాలా ఆత్రంగా ఉంది.
ఒక నైట్ విజన్ డ్రోన్ సాయంతో సిబ్బంది శిథిలమైన భవనాలను పరిశీలించారు,
కెమెరాలు ఎక్కడెక్కడ పెడితే బాగుంటుందో తెలుసుకున్నారు.
శిథిలైమైన కసీనోలో వారు హైనాల ఆవాసాన్ని కనిపెట్టారు.
ఇది చాలా గొప్ప విషయం.
హైనాల మీద అధ్యయనం చేస్తూ నేను ఇరవై ఏళ్లు గడిపాను,
రాత్రి సమయంలో కూడా చిత్రీకరించగల ఒక ఫిల్మ్ కంపెనీతో నేను పని చేయడం ఇదే తొలిసారి.
ఎన్నో వారాల పాటు నిఘా పెట్టి ఉండటం వలన,
హైనాల నిశాచర జీవనాన్ని చూసి సిబ్బంది తరచుగా ఆశ్చర్యానికి లోనయ్యేవాళ్లు.
కొన్నింటిని అయితే ఇప్పటిదాకా ఇంగ్రిడ్ కూడా చూడలేదు.
వావ్, ఈ రాత్రి తీసిన ఈ వీడియో చాలా అద్భుతంగా ఉంది.
నేను అస్సలు నమ్మలేకపోతున్నాను.
కానీ తనకి ఆసక్తిని కలిగించిన విషయం ఏంటంటే,
హైనాల పక్కన ఉన్న నక్కలు కూడా ఎలా ఆ సరదా కుమ్ములాటలో చేరాయా అని.
ఈ నక్కలు, ఈ హైనాను బాగా ఇబ్బంది పెడుతున్నాయి.
ఇలా ఎక్కువగా రాత్రి సమయాల్లోనే జరుగుతుందనుకుంటా.
ఒక నక్క అయితే హైనాల ఆవాసం మీద
దొంగ చాటుగా దాడి చేసే ప్రయత్నానికి కూడా సాహసించింది.
అది ఎప్పటికీ మంచి ఆలోచన కాబోదు.
ఇవి రాత్రి వేళ ఏం చేస్తాయో చూడటం చాలా బాగుంది. చాలా ప్రత్యేకంగా ఉంది.
శాస్త్రవేత్తలు, అలాగే అత్యాధునిక సాంకేతిక పరిజ్ఞానం సాయంతో,
మర్మమైన నిశాచర జీవనాన్ని గడిపే ఈ జంతువుల జీవితాలకి సంబంధించి
ఇదివరకు ఎన్నడూ చూడశక్యం కాని ఎన్నో ఘటనలను బృందం చిత్రీకరించగలిగింది.
ఉపశీర్షికలను అనువదించినది: అలేఖ్య